Odstreľovacia puška Accuracy International AWM, štandardná odstreľovacia puška armád krajín ako Veľká Británia alebo Nemecko (na obrázku puška nemeckej armády)
Pohľad cez teleskopický puškohľad
**Odstreľovacia puška** alebo **ostreľovačská puška**[chýba zdroj] je puška používaná na presnejšiu streľbu na dlhé vzdialenosti. Osoba, ktorá používa odstreľovaciu pušku v armáde, sa nazýva odstreľovač (snajper, sniper).

Charakteristika
---------------

Odstreľovacia puška je oveľa presnejšia ako ostatné pušky. Takmer všetky odstreľovacie pušky používajú puškohľad, ktorý umožňuje vidieť aj veľmi vzdialené ciele. Existujú dva typy odstreľovacích pušiek: opakovacie pušky, ktoré po každom výstrele musí strelec znovu nabiť, a poloautomatické pušky, ktoré vystrelia jeden náboj, keď je natiahnutá spúšť, a sú automaticky pripravené na ďalší výstrel. Plne automatické pušky strieľajú plynule, kým je natiahnutá spúšť.

Typicky, opakovacie pušky majú dlhší dostrel a sú presnejšie ako poloautomatické pušky preto, lebo musia byť po každom výstrele znovu ručne nabité, a tak majú nižšiu kadenciu ako poloautomatické pušky, ktoré strieľajú tak rýchlo, ako dokáže strelec rýchlo stláčať spúšť. Na blízke vzdialenosti alebo v situáciách, kedy musí strelec strieľať rýchlo za sebou, môže dať odstreľovač prednosť poloautomatickej puške. Príklady opakovacích odstreľovacích pušiek sú M40, R700 alebo M24 SWS. Príklady poloautomatických odstreľovacích pušiek sú M21 SWS, Dragunov alebo Barrett M82.

Náboje
------

Puškové náboje, zľava: .50 BMG, .300 Win Mag, .308 Winchester, 7,62 Russian Short, 5,56 NATO, .22 LR
Odstreľovacie pušky používajú náboje kalibru od 5,99 mm nábojov .22 LR, ktoré používa mnoho malých pištolí až po kaliber 12,7 mm nábojov .50 BMG, ktoré používa guľomet M2 Browning. Menšie náboje ako .22 LR sa často používajú na kratšiu vzdialenosť, zvyčajne s tlmičom. Náboj je príliš slabý a má krátky dostrel nato aby zasiahol človeku podobné ciele. Naopak, väčšie náboje ako .50 BMG sú používané v ťažkých odstreľovacích puškách, ktoré sa často používajú na zničenie ľahkých vozidiel a zariadení. Používajú sa pri streľbe z veľkých vzdialeností nad 1,5 km. Pre bežné bojové použitie sú veľmi drahé, objemné a na krátku vzdialenosť nepresné.

| Náboj | Maximálny efektívnydostrel |
| --- | --- |
| 7,62 × 39 mm | 350 m |
| 5,56 × 45 mm | 550 m |
| 7,62 × 51 mm (.308 Winchester) | 800 m |
| 7,62 × 54 mm R | 800 m |
| .30-06 Springfield | 800 m |
| 7 mm Remington Magnum | 900 – 1 100 m |
| .300 Winchester Magnum | 900 – 1 200 m |
| .338 Lapua Magnum | 1 200 – 1 500 m |
| .50 BMG (12,7 × 99 mm NATO)12,7 × 108 mm (Ruský) | 1 500 – 2 000 m |
| 14,5 × 114 mm | 1 800 – 2 300 m |
| .408 Chey Tac | 2 300 m |
|

Pozri aj
--------

* odstreľovač
* puškohľad
* zoznam ostreľovačských pušiek

Referencie
----------

1. ↑   *Odstreľovacia puška, Slovenská terminologická databáza* [online]. Bratislava: Jazykovedný ústav Ľ. Štúra SAV, 2008-06-23, [cit. 2014-08-13]. Dostupné online.
2. 1 2 3   *Modern Firearms - Sniper Rifles - Intro* [online]. Guns.ru, [cit. 2008-10-01]. While the "true" sniper rifles usually are bolt action ones, to achieve maximum accuracy.... Dostupné online.
3. 1 2 3   *M110 Semi-automatic Sniper System* [online]. Military Factory, [cit. 2008-10-02]. As a semi-automatic weapon with no bolt-handle to operate, the sniper need not be distracted with the operation of loading the next round into the chamber.. Dostupné online.
4. ↑   *Tactical Briefs, February/March 2000* [online]. Firearms Tactical, [cit. 2008-10-02]. Dostupné online.
5. ↑   *Eurosatory news* [online]. Defense News, [cit. 2008-10-02]. Dostupné online. [nefunkčný odkaz]
6. ↑  Approximate maximum effective ranges of common cartridges when used in an adequately accurate rifle system with special long-range high accuracy ammunition at International Standard Atmosphere sea level conditions Common Calibers Used by Snipers
7. ↑  The listed maximum ranges are mainly consistent with the claims made by military organizations and materiel manufacturers, but not based on consistent or strictly scientific criteria. The problem is only the bullet interacts with the target (can also be a materiel target for a sniper bullet). This implies that the properties of the target, properties and velocity of the employed bullet (parts) and desired effect are the most relevant factors.

Iné projekty
------------

Commons
* Spolupracuj na Commons Commons ponúka multimediálne súbory na tému **Odstreľovacia puška**

Externé odkazy
--------------

* Modern Firearms zoznam ostreľovačských pušiek
* SniperCentral zoznam ostreľovačských pušiek